— 233 — 



2. Type. Indskæringerne naar over halvvejs ind til Midt- 

 nerven eller ind til denne. Fligene overalt meget tydeligt blad- 

 agtige, i Særdeleshed Terminalfligene. 



Denne Type lader sig dele i flere Undertyper efter Indskærin- 

 gernes Grad og Afsnittenes hele Form. Jeg er bleven staaende 

 ved en Tredeling, men mener dog, at en Tvedeling maaske vilde 

 være det korrekteste, saaledes at Typerne 2 og 3 blev forenede. 



Undertype a. Indskæringerne naar ind over Midten eller 

 lige til Nerven, sædvanlig uden at denne blottes et større Stykke. 

 Fligene tydelig bladagtige, brede. (Figgr. II, 1 og 2). , 



Undertype b. Indskæringerne naar som Regel ind til Midt- 

 nerven, der ofte blottes et større Stykke. Fligene, især de nedre, 

 ofte meget lange, men alle brede, bladagtige. Til denne Under- 

 type henregner jeg Sideafsnit, der i deres Omrids er helt blad- 

 agtige, ovale, men hvor Indskæringerne ofte ikke gaar helt ind til 

 Midtnerven (Figgr. II, 3, 5 og 6). 



Undertype c. Indskæringerne naar ofte til Midtnerven; 

 Fligene har mere Udseende af bladagtige Midtnerver end Blade. 

 Bladtænderne nærmest Terminaldelen oftest meget kortere end 

 det bladagtige Midtparti. (Figgr. II, 4, III, 1 og 2). 



Indenfor disse 3 Afdelinger kan man derefter skelne mellem 



2 Undertyper efter Arter af Bladtænder, modsvarende 1. Types 

 foliola crenato-serrata (1) og fol. serrato-serrulata (2). Ligesom 

 under 1. Type findes her Blade med forkortede Sideafsnit (Figgr. 

 II, 6). 



3. Type. Sideafsnittene er her meget stærkt delte med linie- 

 formede Sideflige. Bladtænder og bladagtige Midtpartier. Den 

 stærke Tiltagen i Bredde af Terminaldelene, som karakteriserer 

 2. Types 3. Undertype, findes ikke her. Den nederste udelte Blad- 

 tand eller, om man vil, Sideflig i Terminaldelene er altid længere 

 end det bladagtige Midtpartis Bredde. 



Indenfor denne Type kan man, maaske med noget usikre 

 Grænser, udskille 3 Undertyper efter Fligenes Grad af Spidshed. 



1. Undertype. Terminalfligen indtil 3 mm. bred (Fig. III, 



3 og 4) undertiden noget omvendt ægformet. 



2. Undertype. Terminalfligen indtil 2 mm. brede (Fig. III, 

 5; Fig. IV, 1, 2 og 3). 



3. Undertype. Alle Bladets Dele yderst smalle; Terminal- 

 flige indtil 1 mm. brede. (Fig. IV, 4, 5 og 6). 



Disse 3 Undertyper modsvarer i det Hele 3 Grader af Blad- 



